അഫ്ഗാനിസ്താനില് സ്വാധീനം വര്ധിപ്പിക്കാന് പാകിസ്താനില് നിന്നെത്തിയത് 15000 ഭീകരര് ഞെട്ടിക്കുന്ന വെളിപ്പെടുത്തല് പുറത്ത് ന്യൂഡല്ഹി: അഫ്ഗാനിസ്താനില് സ്വാധീനം വര്ധിപ്പിക്കാന് താലിബാനെ സഹായിക്കുന്നത് പാകിസ്താനെന്ന് അഫ്ഗാന്. പാകിസ്താനില് നിന്ന് 15,000 ഭീകരര് അഫ്ഗാന് സൈനികരെ നേരിടുന്നതിനായി രാജ്യത്തേക്ക് കടന്നു. അഫ്ഗാന് ദേശീയ സുരക്ഷാ ഉപദേഷ്ടാവ് ഹംദുള്ള മോഹിബാണ് ഇക്കാര്യം അറിയിച്ചത്. താലിബാന് ഏറ്റവും സുരക്ഷിതമായ അഭയസ്ഥാനമാണ് പാകിസ്താനെന്നും അംഗങ്ങളെ കൂട്ടിച്ചേര്ക്കുന്നതിന് അവര് പാകിസ്താനിലെ മദ്രസകളുപയോഗിക്കുന്നുവെന്നുമാണ് അദ്ദേഹത്തിന്റെ ആരോപണം. എല്ലാവര്ഷവും അഫ്ഗാനിസ്താനില് താലിബാന് പരാജയപ്പെട്ടിരുന്നു. എന്നാല്, പുതിയ അംഗങ്ങളെ അടുത്തവര്ഷം കൂട്ടിച്ചേര്ക്കുന്നതിനു പാകിസ്താന് വഴിയൊരുക്കുന്നു. ഈ വര്ഷം 10,000 താലിബാന് ഭീകരര് പാകിസ്താനില് നിന്ന് അഫ്ഗാനിസ്താനിലേക്ക് എത്തിയതായി കണ്ടെത്താന് കഴിഞ്ഞുവെന്നും അദ്ദേഹം വ്യക്തമാക്കി. പരിക്കേറ്റ ഭീകരര്ക്ക് പാകിസ്താനിലെ ആശുപത്രികളിലാണ് ചികിത്സ ലഭിക്കുന്നത്. പാകിസ്താന് അവര്ക്ക് സൈനിക, വൈകാരിക, സാമ്ബത്തിക പിന്തുണ നല്കുന്നുവെന്നും അദ്ദേഹം പറഞ്ഞു. അഫ്ഗാന് പ്രസിഡന്റ് മുഹമ്മദ് അഷ്റഫ് ഗാനിയും പാകിസ്താനെതിരെ വിമര്ശനവുമായി രംഗത്തെത്തിയിരുന്നു. അല് ഖൊയ്ദ, ലഷ്കര് ഇ ത്വയ്ബ, ജെയ്ഷെ മുഹമ്മദ് തുടങ്ങിയ ഭീകരസംഘടകളുമായി താലിബാന് ആഴത്തിലുള്ള ബന്ധമുണ്ടെന്നും അഫ്ഗാനെ തീവ്രവാദികളുടെ സുരക്ഷിത താവളമാക്കിമാറ്റാനാണ് താലിബാന് ശ്രമിക്കുന്നതെന്ന് അദ്ദേഹം ആരോപിച്ചു.